ДОКЛАД

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ

В НЧ,,ВАСИЛ ЛЕВСКИ - 1948 Г.“ С. ПЕЩЕРНА ПРЕЗ 2020 Г.

 През последната година няма промяна в сградния фонд и офис техниката на читалището. Библиотеката е с площ 17 кв. м, а читалнята – с 18 кв. м разгъната площ, където се намира компютър с интернет услуги, необходим за нуждите на жителите на селото. Разполагаме с 2 бр. компютри, 1 бр. копирна машина, 1 бр. караоке уредба.

 Библиотечният фонд се увеличи с 51 бр. книги и вече наброява 3500 тома. От постъпилите през 2020 г., 12 книги са изцяло нови и са ни предоставени от г-жа Мария Пешова, 16 бр. са закупени от ръководството на читалището, а останалите ни бяха дарени от г-жа Янка Кръстева Драгаданева и г-н Цано Драганов.

 Ние - ръководството на НЧ ,,Васил Левски – 1948 г.‘‘, се стараем максимално да разнообразяваме културния живот в селото, като спазваме местните обичаи и традиции. Културният календар за дейността на читалището е съобразен с предложенията на членовете на читалището и жителите на селото ни. Планираните мероприятия и празници се изпълняват. Празнуват се и се отбелязват дори рождени дати на личности, които не са заложени в годишният културен календар.През отчетният период, имахме възможност да изпълним само някои празници от културният ни календар, поради карантината, която беше обявена на 13 март.На 21 януари весело отпразнувахме Деня на родилната помощ- Бабинден. Наш гост беше Петруша Николова-бивша акушерка в гр. Ловеч.Тя беше много приятно изненадана от даровете и извършеният ритуал, характерни за този ден.Всички присъстващи получиха подаръци от г-жа Мария Пешова.

 Ръководството на народно читалище ,,Васил Левски-1948г‘‘, за първи път организира съревнование на 14 февруари-деня на лозаря, за най-добрият производител на домашно вино и ракия в село Пещерна.То предизвика голям интерес и имаше много желаещи, които искаха да представят своите вина и ракии. Както на всяко състезание, участващите бяха оценените от компетентно жури, което доста се затрудни в преценката си, но избраха най-добрите, които получиха грамота и предметна награда според класирането.

 Децата от селото отново проявиха желание да направят мартеници за жителите на село Пещерна, които подариха с пожелания за здраве и много усмивки.

 На 3 март, малкото жители на селото ни, преклониха глави и показаха своята признателност към всички герои, освободили България и българският народ от петвековното турско робство. Представихме празничен рецитал и подарихме на всеки присъстващ българския трибагреник.

 На Международният ден на жената-8 март, ръководството на читалището организира празничен обяд за жените от селото ни и проведе забавна викторина, много песни, танци и настроение. Всяка една от присъстващите, получи подарък от г-жа Мария Пешова, която е член на читалището и участва в ораганизирането на всички празниците.

 Събор-курбана на село Пещерна, който провеждаме на 2 август, по предложение на кметският наместник на селото, отпразнувахме по нетрадиционнен начин.Поради забраната за събиране на много хора, всяко семейство в селото в същият празничен ден, получи в дома си купа с курбан- чорба.

 Редовно участваме в благотворителното събиране на капачки и ги изпращаме в пунктове за дарения. Получихме ,,Грамота за дарение‘‘ от благотворителната кампания ,,Капачки за бъдещето‘‘ проведена на 05.07.2020год. –гр.София.

 В селото ни няма училище, но когато децата от селото тръгват за първият учебен ден по родните места, винаги получават подаръчета с учебни принадлежности от г-жа Пешова, и пожелания за много успехи в предстоящата учебна година.

 През 2020 г. осъществихме следните планирани събития от културния календар:

 - 21.01.2020 г. - Празнуване на Деня на родилната помощ (Бабинден).

 - 14.02.2020 г. – Празнуване на Деня на лозаря (Трифон Зарезан).

 - 01.03.2020 г. - Баба Марта: поздрав към всички жители на село Пещерна.

 - 03.03.2020 г. - Ден на Освобождението на България.

 - 08.03.2020 г. - Международен ден на жената.

 - 02.08.2020Гг.- Празнуване на традиционния Събор-курбан на селото.

В изпълнение на чл. 26а, ал. 3 от Закона за народните читалища и съгласно Договор от 01.03.2020 г. между Община Луковит и НЧ „Васил Левски-1948” с. Пещерна, на читалището бяха предоставени:

* 9 465 /Девет хиляди четиристотин шестдесет и пет/лева целева субсидия от държавния бюджет;
* 250 /Двеста и петдесет/ лева от Културния календар на Община Луковит за 2020 г. за организиране и провеждане на Традиционния събор-курбан на село Пещерна.

Председател:

ИЛКА ПЕТКОВА

Секретар:

ДИМИТРИНКА ЙОТОВА